
 SSL сертификати
=================


Чрез тази секция на Контролния панел можете да инсталирате и управлявате SSL сертификатите във Вашия хостинг акаунт. 

###### Инсталиране на SSL сертификат от външна фирма издател на сертификати

Ако сте закупили SSL сертификат от външна фирма-издател на сертификати, процесът на издаване на сертификата и инсталирането му на нашия сървър е следния:

1. Създайте CSR на нашия сървър като намерите в списъка хоста, за който ще издавате сертификата, и последвате линка **Създай CSR** за него.

![Създай CSR](https://hostingassets.com/faq/3752.png "Създай CSR")

2. На следващата страница въведете CSR данните - всяко поле съдържа подсказка за информацията, която трябва да въведете в него.

![CSR](https://hostingassets.com/faq/3753.png "CSR")

3. Ще видите съобщение за успешно създаване на CSR. Натиснете бутона **Прегледай** или изберете менюто Избери -> Прегледай/Експортирай за сертификата. 

![Прегледай CSR](https://hostingassets.com/faq/3754.png "Прегледай CSR")

4. Това ще Ви отведе на страницата, показваща CSR данните. Копирайте съдържанието на CSR, използвайки бутона **Копирай**. Моля, уверете се, че не копирате частния ключ, а CSR съдържанието. Частният ключ не трябва да се дава на външни доставчици по никакъв повод за максимална сигурност. Трябва да дадете CSR съдържанието на Вашата фирма-издател на SSL сертификата. Те ще издадат сертификата, базирайки се на информацията в CSR. 

![Копирай CSR](https://hostingassets.com/faq/3755.png "Копирай CSR")

5. Когато SSL сертификатът бъде издаден и го получите заедно с междинните сертификати, моля върнете се в главното меню и изберете менюто **Избери / Качи сертификат за този CSR.**

  ![Качи сертификат](https://hostingassets.com/faq/3756.png "Качи сертификат")

6. Поставете SSL сертификата и междинните сертификати в полетата **Сертификат** и **Междинни сертификати** или ги качете, използвайки бутоните **Качване**. Натиснете бутона **Изпрати**, за да запазите промените.

![Качи SSL](https://hostingassets.com/faq/3757.png "Качи SSL")

7. Последната стъпка е да активирате сертификата, използвайки менюто **Избери / Активирай**. Това ще активира сертификата и след няколко минути ще можете да достъпвате сайта си по HTTPS.

![Активирай SSL](https://hostingassets.com/faq/3758.png "Активирай SSL")

